ประกาศองค์การบริหารส่วนตำบลท่าซอม
เรื่อง การขายทอดตลาดระบบประปาหมู่บ้าน หมู่ที่ 6 (หอถังเหล็กรูปทรงถ้วยเชมเปญ)   
***********************************
             องค์การบริหารส่วนตำบลท่าซอม อำเภอหัวไทร จังหวัดนครศรีธรรมราชมีความประสงค์จะขายทอดตลาดระบบประปาหมู่บ้าน หมู่ที่ 6 (หอถังเหล็กรูปทรงถ้วยเชมเปญ) พร้อมรื้อถอน หมายเลขครุภัณฑ์ 104-48-0004 ราคากลาง 10,350.- บาท (หนึ่งหมื่นสามร้อยห้าสิบบาทถ้วน)
        
                โดยกำหนดรายละเอียดและเงื่อนไขในการขายทอดตลาดพัสดุที่จำหน่ายดังต่อไปนี้
              1. การขายทอดตลาดพัสดุที่จำหน่ายในครั้งนี้  โดยวิธียื่นซองเสนอราคา
                2. ผู้มีสิทธิเสนอราคาจะต้องเป็นบุคคลธรรมดา หรือนิติบุคคล หรือผู้มีอาชีพรับซื้อของเก่า โดยยื่นใบเสนอราคาพร้อมเอกสารหลักฐานดังต่อไปนี้
                           2.1 บุคคลธรรมดา จะต้องมีเอกสารหลักฐานดังนี้
                                 - สำเนาบัตรประจำตัวประชาชนพร้อมรับรองสำเนาถูกต้อง
                                 - สำเนาทะเบียนบ้านพร้อมรับรองสำเนาถูกต้อง
                           2.2 นิติบุคคล จะต้องมีเอกสารหลักฐานดังนี้
                                 - สำเนาหนังสือรับรองการจดทะเบียนนิติบุคคลพร้อมรับรองสำเนาถูกต้อง
                                 - สำเนาหนังสือทะเบียนภาษีมูลค่าเพิ่มพร้อมรับรองสำเนาถูกต้อง
                                 - สำเนาบัตรประจำตัวประชาชนของผู้มีอำนาจพร้อมรับรองสำเนาถูกต้อง
                                 - สำเนาทะเบียนบ้านของผู้มีอำนาจพร้อมรับรองสำเนาถูกต้อง
                           2.3 ผู้มีอาชีพรับซื้อของเก่า จะต้องมีเอกสารหลักฐานดังนี้
                                 - สำเนาบัตรประจำตัวประชาชนพร้อมรับรองสำเนาถูกต้อง
                                 - สำเนาทะเบียนบ้านพร้อมรับรองสำเนาถูกต้อง
                                 - สำเนาทะเบียนการค้า หรือทะเบียนพาณิชย์ (ถ้ามี) พร้อมรับรองสำเนาถูกต้อง
                  3. หลักเกณฑ์การพิจารณา จะพิจารณาราคาของผู้ที่เสนอราคาที่เป็นประโยชน์กับทางราชการมากที่สุด ทั้งนี้ ต้องไม่ต่ำกว่าราคากลางที่คณะกรรมการประเมินราคากลางระบบประปาหมู่บ้าน หมู่ที่ 6  กำหนด
	        4. องค์การบริหารส่วนตำบลท่าซอมสงวนไว้ซึ่งสิทธิที่จะถอนทรัพย์สินจากการขายทอดตลาด  หากราคาที่มีผู้เสนอราคาสูงสุดนั้นยังต่ำกว่าราคากลางที่ทางราชการกำหนด โดยผู้มีสิทธิเสนอราคาจะเรียกค่าเสียหายหรือค่าใช้จ่ายใด ๆ ไม่ได้ทั้งสิ้น

                    5. ผู้เสนอราคาสูงสุดที่เป็นผู้เสนอราคาได้ต้องชำระเงินสดเต็มจำนวนให้องค์การบริหารส่วนตำบลท่าซอม หรือวางมัดจำไว้ไม่ต่ำกว่าร้อยละ 50 ของราคาที่เสนอได้ และจะต้องชำระเงินที่ค้างชำระให้ครบถ้วนภายใน 3 วันทำการนับแต่วันที่ขายทอดตลาด โดยองค์การบริหารส่วนตำบลท่าซอมจะออกใบเสร็จรับเงินให้ไว้เป็นหลักฐาน
                 6. หากผู้เสนอราคาสูงสุดไม่ชำระเงินภายในระยะเวลาที่กำหนดตามข้อ 5  องค์การบริหารส่วนตำบลท่าซอมมีสิทธิริบเงินมัดจำที่ได้วางไว้ และนำพัสดุออกขายทอดตลาดได้อีก หากได้เงินสุทธิไม่คุ้มราคาขายทอดตลาดในขั้นเดิม ผู้ซื้อเดิมต้องรับผิดชอบในส่วนที่ขาดต่อองค์การบริหารส่วนตำบลท่าซอมโดยไม่มีข้อโต้แย้งใด ๆ ทั้งสิ้น
 	         7. ผู้ซื้อต้องทำการรื้อถอนระบบประปาหมู่บ้าน หมู่ที่ 6 โดยออกค่าใช้จ่ายในการรื้อถอนเองทั้งหมด และนำพัสดุออกจากบริเวณที่ตั้งของพัสดุทันทีหรือภายใน 5 วันทำการนับถัดจากวันที่ชำระเงินครบถ้วน  หากไม่ขนย้ายไปภายในกำหนดและไม่มีเหตุผลอันควร  องค์การบริหารส่วนตำบลท่าซอมจะยึดเงินที่ได้รับชำระตามข้อ 5 ทันที และจะถือว่าผู้ซื้อสละกรรมสิทธิ์พัสดุที่ขายทอดตลาดนั้นให้ตกเป็นของแผ่นดิน
                    8. การเคลื่อนย้ายพัสดุออกจากบริเวณที่ตั้งของระบบประปาหมู่บ้าน หมู่ที่ 6 ผู้ซื้อจะต้องระมัดระวังมิให้เกิดความเสียหายแก่ทรัพย์สินที่ตั้งอยู่บริเวณรอบ ๆ ที่ตั้งของพัสดุดังกล่าว หากมีความเสียหายเกิดขึ้น ผู้ซื้อจะต้องรับผิดชอบในความเสียหายนั้น
                    9. องค์การบริหารส่วนตำบลท่าซอมจะไม่รับผิดชอบในความสูญหายหรือความเสียหายใด ๆ ที่เกิดขึ้นแก่พัสดุที่ขายทอดตลาดนี้  ภายหลังจากการขายทอดตลาดที่จำหน่ายเสร็จสิ้นและได้มีการชำระราคาเต็มจำนวนแล้ว
                     10. ค่าใช้จ่ายต่าง ๆ ที่เกิดขึ้น  ผู้ซื้อจะต้องเป็นผู้รับผิดชอบทั้งสิ้น
               กำหนดขายทอดตลาดจะกระทำ ณ  ที่ทำการองค์การบริหารส่วนตำบลท่าซอม  . ผู้ประสงค์จะเข้าเสนอราคาสามารถเข้าดูพัสดุที่จะขายทอดตลาดนี้ได้ในวันที่  19  ธันวาคม  ๒๕๕9  ระหว่างเวลา 13.00 - 13.30 น.  ณ  สถานที่ตั้งระบบประปาหมู่บ้าน หมู่ที่ 6  หากผู้ประสงค์จะเข้าเสนอราคาแต่ไม่ได้ดู                 
พัสดุที่จะขายทอดตลาดนี้  ให้ถือว่าทราบรายละเอียดและสภาพต่าง ๆ ของพัสดุที่จะขายทอดตลาดครั้งนี้แล้วและกำหนดรับซองเสนอราคาในวันที่   19  ธันวาคม  ๒๕๕9  ระหว่างเวลา  13.30 - 14.00 น. และเปิดซองในวันเดียวกันตั้งแต่เวลา  14.00 น. เป็นต้นไป
               ผู้สนใจประสงค์จะซื้อพัสดุที่ขายทอดตลาดดังกล่าว สามารถติดต่อสอบถามขอทราบรายละเอียดและขอรับใบเสนอราคาได้ที่   งานพัสดุ กองคลัง องค์การบริหารส่วนตำบลท่าซอม  ในระหว่างวันที่  9  ธันวาคม  ๒๕๕9  ถึงวันที่   19  ธันวาคม  ๒๕๕9  หรือสอบถามทางโทรศัพท์หมายเลข  ๐ – ๗๕76 - 6099 ต่อ ๑5  ในวันและเวลาราชการ  โดยผู้ที่ไม่ได้ขอรับรายละเอียดและใบเสนอราคาจะไม่มีสิทธิในการยื่นซองเสนอราคาครั้งนี้ และดูรายละเอียดได้ที่เว็บไซด์ www.tasorm.go.th
                  ประกาศ  ณ  วันที่   9  เดือน        ธันวาคม       พ.ศ.  ๒๕๕9   .

